钦定古今图书集成/明伦汇编/闺媛典/第010卷 > 《有所思》前人
## 钦定古今图书集成/明伦汇编/闺媛典/第010卷 > 《有所思》前人

当时我醉美人家，美人颜色娇如花。今日美人弃我
去，青楼珠箔天之涯。娟娟姮娥月，三五二八盈又缺。
翠眉蝉鬓生离别，一望不见心断绝。心断绝，几千里。
梦中醉卧巫山云，觉来泪滴湘江水。湘江两岸花木
深，美人不见愁人心。含愁更奏绿绮琴，调高弦绝无
知音。美人兮美人，不知为暮雨兮为朝云。相思一夜
梅花发，忽到窗前疑是君。